UES

Senders Km0.- Els 3 turons de Barcelona
2025-02-05 08:00 - 15:00 (Europe/Madrid)
Els tres turons de Barcelona (el de la Rovira, d’en Mora o del Carmel, i el de Creueta del Jou) formen un extraordinari mirador sobre la ciutat de Barcelona i la vessant sud de la serra de Collserola.
Punt i hora de trobada:
Estació de metro L4 Guinardó-Hospital de Sant Pau a les 9 del matí. Sortida conjunta des de Sabadell en RENFE a les 8 del matí.
Sabadell Nord: 7:52 // Sabadell Centre: 7:55 // Sabadell Sud: 07:58
Distància: 7 km >> Desnivell: +365 m / -330 m
Hora aproximada de finalització a L3 Vallcarca: 14 h
Material: cal portar aigua, esmorzar i roba adequada a les condicions climatològiques i calçat per caminar per muntanya i farmaciola personal.
Activitat gratuïta per a socis/es. Soci@web i no socis: 5€

Història/Vídeo.- El Tren del Nord a Sabadell, 1a sessió
2025-02-06 19:00 - 20:30
EL TREN DEL NORD A SABADELL
CICLE de Films històrics de MIQUEL CERVERA
El 10 de febrer de 1855 es va inaugurar la via del ferrocarril que permetia connectar Sabadell i Barcelona en tren. Aquest 2025 es commemoren 170 anys d’aquell esdeveniment i les Seccions d’Història i de Vídeo de la Unió Excursionista ho volem celebrar amb la projecció de quatre pel·lícules a través de les quals veurem la història de l’arribada d’aquesttren, el traçat que tenia el 1970 a la ciutat, les obres de la supressió dels passos a nivell amb el soterrament de les vies i la construcció i la inauguració de la Gran Via.
Amb l’arribada del ferrocarril es deixaven enrere els penosos viatges amb diligència i carruatges. Alhora es revitalitzava l’activitat econòmica, l’expansió de la ciutat i la creació de nous carrers, fent que les vies del tren quedessin integrades dins del teixit urbà, amb 11 passos a nivell. La construcció del túnel, entre 1970 i 1973 va alliberar la ciutat d’aquestes vies que s’havien convertit en un dogal de ferro molt perillós per a la circulació.
PROGRAMA DEL CICLE:
DIA 6 SUPRESSIÓ DE PASSOS A NIVELL
DIA 13 SABADELL I EL FERROCARRIL. INAUGURACIÓ DEL NOU TRAÇAT
DIA 20 LA GRAN VIA
A les 19h a la sala d’actes. Gratuït.

Senders.- GR 1 sender històric: de Camallera a Vilavenut
2025-02-08
Aquesta Etapa creua de manera plàcida la plana de l’Empordà. El paisatge molt modificat per la mà del home, les sureres i alzines van donant pas als boscos de pins i a plantacions de vinyes. Visitarem el nuclis de població de Llampaies i Orriols.
Itinerari: Camallera – Llampales – Orriols – Vilavenut
Distància: 17, 30 km i +280/-125 m desnivell
Sortida a les 7 h en autocar davant de l’Hotel Sabadell
Cal portar: aigua, esmorzar i dinar, i la roba i calçat adients a l’activitat. Es recomana portar bastons.

FESTA DE L'ARBRE
2025-02-09 10:30 - 14:00
La Festa de l’Arbre de la UES, sorgida arran de les reeixides plantades del centenari de l’excursionisme sabadellenc, vol ser una ocasió anual perquè els sabadellencs celebrem el nostre compromís amb la defensa de la natura i del rodal de la nostra ciutat.
La participació és gratuïta i oberta a tothom. Inscripcions el mateix dia al punt de recepció del Parc Agrari
Es recomana portar guants i roba i calçat adequats.
Horari: 10.30h – 13.30h.
Lloc: Parc Agrari de Sabadell (finca municipal).
Consulteu tot el programa

Sortida de raquetes de neu a la Vall d'Aran
2025-02-10 - 2025-02-13
4 dies a la Vall d’Aran per fer sortides amb raquetes, una d’elles nocturna coincidint que hi haurà lluna plena.
Consulta el programa aquí.

Caminades saludables +60 (matinal).- Roques blaves
2025-02-11 08:00 - 15:00
Roques blaves (Baix Llobregat)
Ruta circular, pels voltants del poble d’Esparreguera , per tal de conèixer el patrimoni geològic i arquitectònic d’aquesta vila del Baix Llobregat
Distància: 10 km >> Desnivell: 260 m
Sortida matinal en autocar.

Xerrades obertes sobre temes de muntanya.-Natura i conservació dels ambients aquàtics dels Pirineus
2025-02-11 19:00 - 21:00
A càrrec d’en Marc Ventura
Oller, director del Centre d’Estudis Avançats de Blanes (CEAB-CSIC).
En Marc ens parlarà sobre quins són els ambients aquàtics que podem trobar als Pirineus, sobre quines són les seves principals amenaces, com la dispersió d’espècies invasores, els peixos, la pressió ramadera o l’impacte del turisme. El projecte LIFE RESQUE ALPYR està duent a terme diferents actuacions per revertir o prevenir aquests efectes. També de quines són les restriccions que hi ha, perquè hi són, i com ho podem fer per participar-hi.
Virtual (zoom) a les 19 h

Natura.-Natura entre setmana
2025-02-12
Dificultat: Mitjana. 3 hores. Desnivell: 350 m

Transport públic. Sortida a les 7:40 h. Estació d’autobusos de Sabadell Centre

Durada: Matinal

En aquest cicle inicial de NATURA ENTRE SETMANA resseguirem les carenes i valls del vessant de llevant del massís, que forma part de la conca del riu Ripoll. Totes les sortides es faran amb transport públic (línia d’autobusos C3-Sabadell-Castellar-Sant Llorenç Savall, “la Vallesana).
La primera excursió del cicle serà per la vall d’Horta i les carenes que l’envolten, amb ascensió al castell de Pera, fortalesa medieval en ruïnes (segle X) que domina la vall de Pregona i la vall d’Horta, una vall fantàstica, autèntica joia del parc natural.

Foto.- Exposició fotogràfica 'La meva ciutat' de Mercè Boladeras
2025-02-12 - 2025-02-25
Exposició fotogràfica LA MEVA CIUTAT de Mercè Boladeras, fins el 25 de febrer, a l’entrada de la UES
Un recull de fotografies d’ahir contraposades amb avui d’espais emblemàtics de la nostra ciutat o que son especials per l’autora de les fotografies.

Història/Vídeo.- El Tren del Nord a Sabadell, 2a sessió
2025-02-13 19:00 - 20:30

Muntanya.- Pic dels Pedrons, Alta Cerdanya (hivernal)
2025-02-15
El Pic de Pedrons és una muntanya de 2.677,7 metres d’altitud situada al sud-oest del Massís del Carlit, en el terme comunal de Porta, a l’Alta Cerdanya, de la Catalunya del Nord.
Una ascensió fàcil amb bones vistes del Pirineu. Sortida amb raquetes de neu
Distància: 8,50 km >> Desnivell: +/- 800 m
Nivell de dificultat: Moderat. Hivernal >> Temps efectiu: 6/7 h
Material: Raquetes de neu, grampons, bastons, piolet, ulleres de sol, guants, polaines i roba d’abric. Aigua, esmorzar i dinar.
Trobada a les 6 h a l’aparcament del Parc Catalunya, davant Club de Tenis.
Preu: Socis/es: 40€ >> soci@web i no socis/es: 51€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes fins el 15/02 a ues.cat, app o presencialment a secretaria. Màxim 20 places.
Reunió prèvia el dijous 15/02 a les 19 h a la UES.
Vocal sortida: Jordi Curto.

Formació.- Taller bàsic d'orientació: mapa i brúixola
2025-02-18 18:30 - 20:30
Taller presencial
A càrrec de Manolo Barcia, tècnic de senders.
En aquest taller aprendreu els coneixements bàsics del mapa i la brúixola per a realitzar una excursió a la muntanya amb seguretat.
Farem quatre sessions a l’aula i una pràctica a la muntanya dissabte al matí.
Places limitades: 10 cursetistes.
Horari de les seccions:
de 18:30 h a 20:30 h els dies 18 – 20 – 25 i 27 de febrer (4 sessions) a l’aula de formació.
Dissabte 1 de març: sortida pràctica a la Serra de l’Obac (horari de 08:00 a 14:00)
Assessorament mitjançat grup de WhatsApp fins a 30 dies desprès de finalitzar el curs.
Durant el taller es farà ús de brúixola plana transparent i mapa excursionista de la Mola i l’Obac (editorial Alpina 2021-2022) així com altres materials inclosos en el taller.
Objectius del taller:
El taller va dirigit a totes aquelles persones que practiquen activitats a l’aire lliure i desitgen iniciar-se en la lectura de mapes excursionistes i el ús de la brúixola, no cal tenir experiència prèvia.
Conèixer les possibilitats de planificació i elaboració d’itineraris de baixa, mitja i alta muntanya amb un mapa i brúixola. Crear fitxes o full de ruta per fer les excursions més segures.
Programa:

Presentació del taller i els seus objectius.
Documentació i recursos.
Què puc fer amb una brúixola plana ?
Com puc entendre que hi ha dibuixat en un mapa excursionista ?
I ara, què faig amb el meu mapa i la brúixola ?
I si ho anoto tot, puc fer una fitxa de la meva excursió !!!!

Les excursions del dimecres.- Serra de Marboleny i Torre de Murrià
2025-02-19
Serra de Marboleny i Torre de Murrià (GARROTXA)
Excursió pel vessant meridional de la serra de Marboleny per camins de remences.
Distància: 11,20 km >> Desnivell: 500 m
Sortida de tot el dia en autocar. Cal portar esmorzar i dinar

BTT.- Volta Castells del Sió, Les Pallagues
2025-02-19 08:00 - 17:00
Distància de 34 Km. i uns 350 m de desnivell positiu
Lloc i hora de trobada: A Lo Cafè de les Pallargues a les 9h del matí per esmorzar. Hi ha lloc d’aparcament a la mateixa plaça o als voltants.
Dificultat: Moderat-baixa. Ruta circular, planera i per camins de terra en bon estat, llevat de dos trams pedregosos però curts i els trams de carretera a prop de Guissona.
Dinar (opcional) al mateix lloc de trobada, Lo Cafè. Preu del menú de uns 15 € que es pagaran in situ. Cal indicar si voleu dinar en el moment de fer la inscripció.
Recorregut/Descripció: Sortim de Les Pallargues, cap i casal del municipi dels Plans de Sió, tot passant davant del castell – palau típic de La Segarra, documentat des del 1061. Creuem el canal Segarra-Garrigues i seguim cap a Florejacs que rodegem i entrem al nucli clos on hi ha el castell. Reprenem el camí per anar al castell de les Sitges, romànic i gòtic Be Cultural d’Interès Nacional. Seguim pel camí, primer força pedregós, fins carretera i creuem amb compte la C-14 i seguim cap a Palau on hi pugem. Seguim per bon camí fins la Creu de Condomines i amen baixant en direcció a Guissona. Entrem per la porta de l’Àngel i travessem la vila per la plaça Major, la col·legiata de Santa Maria, el carrer dels Botiguers, instal·lacions de la Cooperativa i travessada la rotonda sortim cap a l’ermita de la Mare de Deu de les Flors de Maig, vigilant a l’hora de travessar la C-75, seguim el bon camí cap a Gra, després de travessar amb compte la C-14, continuem el camí, primer bastant pedregós, cap a Concabella on veurem l’església i el castell amb elements ornamentals d’interès i obra constructiva de notable perfecció. Sortim per la carretera i girem a l’esquerra cap al castell de Ratera, documentat des del segle XI i l’antic molí fariner del segle XVI. Continuem cap a Sisteró. Podem pujar a Pelagalls, a 0,50 km per veure l’església romànica de Sant Esteve i la seva porta, Be Cultural d’Interès Nacional de 1982. Tornem a Sisteró i cap a Les Pallargues. Places limitades: No hi ha límit de ciclistes però al restaurant hem reservat per a 15 persones. Caldrà estar federat, portar els estris de sempre i roba d’abric suficient.

Senders a la fresca.- Anella verda de Terrassa III
2025-02-19 08:00 - 17:00

Història/Vídeo.- El Tren del Nord a Sabadell, 3a sessió
2025-02-20 19:00 - 20:30

Natura.- Redueix, reutilitza, recicla, reacciona!
2025-02-22
Sortida de conscienciació ecològica. On van a parar i com es reciclen els nostres residus? Visita guiada a la planta de tractament de residus de Montcada. Amb la col·laboració de l’Àrea de Serveis Ambientals de l’Àrea Metropolitana de Barcelona.

Marxa Nòrdica.- La Sèquia de Manresa
2025-02-23
Parc de la Agulla – Sèquia de Manresa- Aiguamoll de la Bòbila
Distància: 10 km >> Desnivell: +/- 60 m
Sortida en autocar. Trobada a les 8 a la plaça de les dones del tèxtil.
Cal portar esmorzar, dinar i aigua. Roba i calçat adequat, i els bastons de marxa nòrdica!

Senders.- de la muntanya al mar: de Girona a Àngels
2025-02-23
5a etapa de la ruta des de la Muntanya al Mar.
De la Muntanya al Mar és una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà.
En aquesta etapa sortirem de la ciutat de Girona per les muralles i la Vall de Sant Daniel. Ens toca creuar la Serra de les Gavarres gironines on visitarem el castell de Sant Miquel (100 cims de la FEEC) i el santuari de la Mare de Déu dels Àngels (100 cims de la FEEC).
Distància: 15 km per camins de la Serra de les Gavarres >> Desnivell: +680/-265 m
Inscripcions del 3 al 17 de febrer.
Cal portar: aigua, esmorzar, dinar, bastons, calçat de muntanya, roba adient a les condicions climatològiques.

La Ganyota.- Reunió informativa colònies Setmana Santa
2025-02-24 19:30 - 20:30
Reunió informativa adreçada a famílies. A les 19:30 h a la sala d’actes
Colònies a La Garrotxa del 12 al 16 d’abril a la casa de colònies Mas La Cadamont a Sant Joan les Fonts

Caminades saludables +60 (tot el dia).- Gorgs de la vall d'Hostoles
2025-02-25
Gorgs de la vall d’Hostoles (LA GARROTXA)
Excursió per les gorgues del Brugent, a la vall d’Hostoles, al Parc Natural de la Zona Volcànica de la Garrotxa.
Distància: 10 km >> Desnivell: +160 m/- 275 m
Sortida de tot el dia en autocar. Cal portar esmorzar. Dinar optatiu a restaurant o es pot portar carmanyola.

Xerrades obertes sobre temes de muntanya.-Els transports a la muntanya i l’Aeri de Montserrat
2025-02-25 19:00 - 21:00
S’explorarà la rellevància històrica i el paper fonamental que han jugat en la connectivitat i l’accés a les nostres meravelloses muntanyes, els diferents mètodes de transport. Compartirem la fascinant història de l’Aeri de Montserrat, que ha estat en funcionament durant 95 anys i analitzarem com l’Aeri s’ha adaptat a les necessitats actuals; discutirem l’impacte social que té i com contribueix a la preservació del patrimoni montserratí.
A càrrec d’en Hèctor Garcia, director de l’aeri.
Virtual (zoom) a les 19 h

Caminades saludables +60 (tot el dia).- Gorgs de la vall d’Hostoles
2025-02-27

Muntanya.- Puig de Font Viva, Pirineus Orientals
2025-03-01
Al Coll de Puymorens, iniciem una pujada fàcil fins al Fons de la Coma d’en Garcia, girarem cap a la Portella i cap a l’estany de Coma d’Or on en constant pujada agafem direcció vers la Portella de Lanós i per la carena dreta ens arribem al cim del Puig de la Font Viva de 2.673 m
Distància: 16 km >> Desnivell: +/- 1.100 m >> Nivell dificultat: Moderat hivernal >> Temps previst: 7/8 h
Material: Raquetes de neu, grampons, bastons, piolet, polaines i roba d’abric. Aigua i menjar energètic per a tot el dia.
Torbada: a les 6 h aparcament del Parc de Catalunya, davant club de tenis. Cotxes particular.
Més info: ues.cat/muntanya

Formació.- 55è Curs d'Iniciació a l'Espeologia - Nivell 1
2025-03-01
Objectius del curs
El curs d’iniciació a l’espeleologia – nivell 1 aporta els coneixements teòrics (5h) i pràctics (21h) fonamentals per gaudir de l’apassionant món subterrani i d’aquesta activitat amb la màxima seguretat i respecte al medi natural.
Normativa
L’edat mínima s’estableix en 16 anys i és necessària l’autorització dels pares o tutors legals pels menors de 18 anys. Els cursetistes es comprometen a seguir les
instruccions dels monitors, així com les normes de seguretat que els responsables del curs estableixin. Els cursetistes que no respectin la natura i/o les normes de convivència o no mostrin interès pels continguts del curs, podran ser exclosos i perdre tots els seus drets si la direcció del curs ho considera necessari. Qualsevol cas no previst serà resolt per la direcció, la qual podrà efectuar els canvis que consideri oportuns quan les circumstàncies ho aconsellin.
DATES: de l’1 de març al 6 d’abril de 2025
Programa del Curs:
Dissabte 1 de març

8.00h: Presentació del curs i 1a i 2a sessions teòriques: “Material personal bàsic” i “Tècniques de progressió I”
1a Pràctica d’entrenament tècnic: progressió amb corda a una paret vertical (Foradades de les Pedritxes-St. Llorenç del Munt).

Diumenge 2 de març

8.00h: 3a sessió teòrica: “Prevenció d’accidents I”.
2a pràctica d’entrenament tècnic: progressió amb corda a una cavitat vertical (Avenc del Llest- St.Llorenç del Munt

Dissabte 29 de març

8.00h: 4a i 5a sessions teòriques: “Història de l’espeleologia i estructura federativa”. i “Protecció i conservació del medi natural”
3a Pràctica d’entrenament tècnic: progressió en cavitat horitzontal (cova del ManeI-St. Llorenç del Munt).

Diumenge 6 d’abril

8.00h: 4a pràctica d’entrenament tècnic: progressió amb corda a una cavitat vertical (Avenc de la Carbonera-St.Llorenç del Munt).

Les sessions teòriques i pràctiques es faran als llocs previstos per a les activitats pràctiques. Cal assistir a totes les sessions de manera obligatòria per obtenir el certificat d’aptitud.
El curs està APROVAT i HOMOLOGAT per la Federació Catalana d’Espeleologia.
Material bàsic (a càrrec de cada cursetista):
Mono de mecànic o xandall vell, botes d’aigua o de de muntanya. Opcionalment es pot fer servir el casc i frontals propis.
Nivell esportiu requerit: bona condició física
Més info: espeleoclub@ues.cat

Natura.- El secret de les fonts perpètues (anul·lada)
2025-03-02
La vall de Sant Magí de la Brufaganya

Ruta per un entorn típicament mediterrani, però no per això menys espectacular i bonic. Des de Santa Perpètua de Gaià, petit llogarret perdut entre turons i torrents, al costat del riu Gaià, que aquí passa engorjat, ens endinsarem a la vall de Sant Magí, un indret eremític envoltat per la serra de la Brufaganya, on enmig de la duresa de l’entorn destaquen vivament les fonts de Sant Magí, d’aigua abundosa i molt preada pels tarragonins.
Amb el guiatge d’Àngel Bistué, biòleg i guia de l’associació Flora Catalana.

– Dificultat: Mitjana (desnivell : uns 350 metres)
– Distància : 8,5 km
– Hores de camí: 4 hores amb aturades per a conèixer la vegetació

Senders Km0.- La Salut i Puig Madrona
2025-03-05
recorregut que iniciarem a la Floresta i finalitzarem a l’Hospital General. Visitarem l’ermita de la Salut del Papiol i pujarem a un altre 100 Cims de la FEEC, el Puig Madrona. De tornada farem un petit recorregut per la riera de Valldoreix.
El punt de trobada i inici de la ruta és a l’estació dels FGC la Floresta a les 8:30 h. Sortida conjunta des de Sabadell en FGC (1 zona), en els següents horaris:
Parc del Nord: 07:57 >> Sabadell Nord: 7:59 >> Creu Alta: 08:01 >> Plaça Major: 08 h
Distància: 11 km >> Desnivell: +240 m/-340 m
Hora aproximada de finalització a l’Hospital General: 14 h
Material: Cal portar aigua, esmorzar i roba adequada a les condicions climatològiques i calçat per caminar per muntanya.
El desplaçament anirà a càrrec de cada participant.

Foto.- Matinal fotogràfica al Parc Catalunya
2025-03-05 10:00 - 13:00
Matinal fotogràfica amb la secció de fotografia. Trobada a les 10h davant el Club de Tenis. Durada:2/3 hores
Més info: foto@ues.cat
Activitat oberta i gratuïta.

Càpsula formativa.- Curses d'Orientació
2025-03-05 19:00 - 20:30
Càpsula formativa adreçada a persones que no han participat mai en una cursa d’orientació i que volen saber el seu funcionament. També poden assistir persones que hagin participat en alguna cursa d’orientació però desitgin aclarir alguns conceptes.
És una càpsula formativa a qui tingui previst participar en la propera cursa popular que organitzem a Masrampinyo (Montcada i Reixac)
Tractarem els següents punts:

Què són les curses d’orientació?
Mapes d’orientació
Simbologia bàsica dels mapes d’orientació
Elements de control
Què cal tenir en compte en les primeres curses

Per fer-ho utilitzarem els mapes de Masrampinyo.
A càrrec de Ricard Masferrer, responsable de la secció d’orientació de la UES
19h a la sala de formació de la UES, gratuït amb inscripció prèvia.

Vídeo.- Tot Canàries, 1a sessió
2025-03-05 19:00 - 20:30
TOT CANÀRIES en dues sessions
El company Josep Rota ens passejarà per quasi totes les Illes Canàries en dues sessions, el 5 i 26 de març. En aquesta primera:

Fuerteventura, la vella eixuta. 26 min. 2024.
2 Tres dies trenta anys després 25 min. 1993 i 2024.
Lanzarote, la illa del vent. 18 min. 2018.

El proper dia 26, completarem la visita amb els curts dedicats a Gran Canària i La Palma.
